খালেদা জিয়া তত্ত্বাবধায়ক দিতে পারলে শেখ হাসিনা পারবে না কেন: আজম খান
বিদ্যুৎ, গ্যাসসহ দ্রব্যমূল্যের ঊর্ধ্বগতি, পূর্ব ঘোষিত ১০ দফা বাস্তবায়ন এবং আওয়ামী সরকারের সর্বগ্রাসী দুর্নীতির প্রতিবাদে শনিবার গাজীপুর জেলা ও মহানগর বিএনপি পৃথক অবস্থান কর্মসূচি পালন করেছে।







বেলা ১১টায় নগরীর রাজবাড়ি রোডস্থ দলীয় কার্যালয় প্রাঙ্গণে কেন্দ্রীয় কর্মসূচির অংশ হিসেবে জেলা বিএনপি আয়োজিত কর্মসূচিতে প্রধান অতিথির বক্তব্যে বিএনপির ভাইস চেয়ারম্যান বীর মুক্তিযোদ্ধা অ্যাডভোকেট আহমেদ আজম খান বলেছেন, স্বাধীনতার ৫২ বছরে পা দিয়ে আমরা একটি সমৃদ্ধ বাংলাদেশ দেখতে চেয়েছিলাম কিন্তু এখন দেখছি একটি ভঙ্গুর বাংলাদেশ, দুর্ভিক্ষের বাংলাদেশ। দেশে বিচার ব্যবস্থা নেই, শাসন নেই, গণতন্ত্র নেই, ভোটের অধিকার নেই। দেশ আজ এক মহাসংকটে। তিনি প্রশ্ন রেখে বলেন, ৯৬ সালে খালেদা জিয়া সংবিধান সংশোধন করে তত্ত্বাবধায়ক সরকার দিতে পারলে শেখ হাসিনা কেন দিতে পারবে না। সংবিধানের দোহাই দিয়ে এ সরকার সহিংসতা উসকে দিচ্ছে।




জেলা বিএনপির সভাপতি ফজলুল হক মিলনের সভাপতিত্বে ও সাধারণ সম্পাদক শাহ রিয়াজুল হান্নানের সঞ্চালনায় বক্তব্য দেন, বিএনপির কেন্দ্রীয় নেতা ডা. রফিকুল ইসলাম বাচ্চু, কাজী সাইয়্যেদুল আলম বাবুল, মেয়র মুজিবুর রহমান, জেলা বিএনপি নেতা ডা. সফিকুল ইসলাম, ভিপি মো. হেলাল উদ্দিন, ভিপি আনম ইব্রাহিম খলিল, বীর মুক্তিযোদ্ধা আজিজুর রহমান পেরা, জেলা যুবদলের সভাপতি মো. আতাউর রহমান মোল্লা, জেলা মহিলা দলের সভানেত্রী জান্নাতুল ফেরদৌসী প্রমুখ।

বিদ্যুৎ, গ্যাসসহ দ্রব্যমূল্যের ঊর্ধ্বগতি, পূর্ব ঘোষিত ১০ দফা বাস্তবায়ন এবং আওয়ামী সরকারের সর্বগ্রাসী দুর্নীতির প্রতিবাদে শনিবার গাজীপুর জেলা ও মহানগর বিএনপি পৃথক অবস্থান কর্মসূচি পালন করেছে।